title: Komisijos įgyvendinimo reglamentas (ES) 2022/159 2022 m. vasario 4 d. kuriuo pagal Europos Parlamento ir Tarybos reglamentą (EB) Nr. 1107/2009 dėl augalų apsaugos produktų pateikimo į rinką patvirtinama nedidelės rizikos veiklioji medžiaga Bacillus amyloliquefaciens (padermė IT-45) ir iš dalies keičiamas Komisijos įgyvendinimo reglamentas (ES) Nr. 540/2011 (Tekstas svarbus EEE)

text:
2022 2 7

                  LT

                  Europos Sąjungos oficialusis leidinys

                  L 26/7

         KOMISIJOS ĮGYVENDINIMO REGLAMENTAS (ES) 2022/159
         2022 m. vasario 4 d.
         kuriuo pagal Europos Parlamento ir Tarybos reglamentą (EB) Nr. 1107/2009 dėl augalų apsaugos produktų pateikimo į rinką patvirtinama nedidelės rizikos veiklioji medžiaga Bacillus amyloliquefaciens (padermė IT-45) ir iš dalies keičiamas Komisijos įgyvendinimo reglamentas (ES) Nr. 540/2011
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2009 m. spalio 21 d. Europos Parlamento ir Tarybos reglamentą (EB) Nr. 1107/2009 dėl augalų apsaugos produktų pateikimo į rinką ir panaikinantį Tarybos direktyvas 79/117/EEB ir 91/414/EEB (1), ypač į jo 13 straipsnio 2 dalį kartu su 22 straipsnio 1 dalimi,
         kadangi:

                     (1)

                     2017 m. birželio 26 d. bendrovės „Danstar Ferment AG“ ir „Comercial Quimica Masso“ pagal Reglamento (EB) Nr. 1107/2009 7 straipsnio 1 dalį pateikė Prancūzijai paraišką dėl veikliosios medžiagos Bacillus amyloliquefaciens (padermė IT-45) patvirtinimo;

                     (2)

                     pagal to reglamento 9 straipsnio 3 dalį Prancūzija kaip valstybė narė ataskaitos rengėja 2017 m. gruodžio 1 d. pranešė pareiškėjams, kitoms valstybėms narėms, Komisijai ir Europos maisto saugos tarnybai (toliau – Tarnyba) apie paraiškos priimtinumą;

                     (3)

                     2019 m. gegužės 15 d. valstybė narė ataskaitos rengėja pateikė Komisijai vertinimo ataskaitos projektą (kopiją – Tarnybai), kuriame padaryta išvada, jog tikėtina, kad veiklioji medžiaga Bacillus amyloliquefaciens (padermė IT-45) atitinka Reglamento (EB) Nr. 1107/2009 4 straipsnyje nustatytus patvirtinimo kriterijus;

                     (4)

                     pagal Reglamento (EB) Nr. 1107/2009 12 straipsnio 3 dalį Tarnyba taip pat nustatė pareiškėjams terminą, per kurį jie turi pateikti papildomą informaciją valstybėms narėms, Komisijai ir Tarnybai;

                     (5)

                     atlikus pesticidų rizikos vertinimo tarpusavio peržiūrą pagal Reglamento (EB) Nr. 1107/2009 12 straipsnio 2 dalį, pareiškėjams, valstybėms narėms ir Komisijai pateiktoje išvadoje Tarnyba nurodė, kad tikėtina, jog veiklioji medžiaga Bacillus amyloliquefaciens (padermė IT-45) atitinka Reglamento (EB) Nr. 1107/2009 4 straipsnyje nustatytus patvirtinimo kriterijus. Tarnyba suteikė visuomenei galimybę susipažinti su šia išvada (2);

                     (6)

                     2021 m. spalio 21–22 d. Komisija pateikė Augalų, gyvūnų, maisto ir pašarų nuolatiniam komitetui veikliosios medžiagos Bacillus amyloliquefaciens (padermė IT-45) peržiūros ataskaitą ir šio reglamento dėl Bacillus amyloliquefaciens (padermė IT-45) projektą;

                     (7)

                     pareiškėjams buvo suteikta galimybė pateikti pastabų dėl peržiūros ataskaitos;

                     (8)

                     nustatyta, kad Reglamento (EB) Nr. 1107/2009 4 straipsnyje nustatytų patvirtinimo kriterijų yra laikomasi, kai bent vienas augalų apsaugos produktas, kurio sudėtyje yra šios veikliosios medžiagos, yra naudojamas pagal vieną tipišką paskirtį, išnagrinėtą ir išsamiai aprašytą peržiūros ataskaitoje;

                     (9)

                     kadangi Komisija mano, kad Bacillus amyloliquefaciens (padermė IT-45) yra nedidelės rizikos veiklioji medžiaga, remiantis Reglamento (EB) Nr. 1107/2009 22 straipsniu, ir kadangi tikėtina, kad augalų apsaugos produktai, kurių sudėtyje yra šios medžiagos, kelia tik nedidelę riziką žmonių ir gyvūnų sveikatai bei aplinkai, ji gali būti patvirtinta ne ilgesniam kaip 15 metų laikotarpiui. Žmonėms, gyvūnams ir aplinkai susirūpinimą keliančių sričių nebuvo nustatyta;

                     (10)

                        Bacillus amyloliquefaciens (padermė IT-45) yra mikroorganizmas, kuris taip pat atitinka Reglamento (EB) Nr. 1107/2009 22 straipsnio 2 dalyje kartu su to reglamento II priedo 5.2 punktu nustatytas sąlygas. todėl tikslinga medžiagą Bacillus amyloliquefaciens (padermė IT-45) patvirtinti kaip nedidelės rizikos veikliąją medžiagą;

                     (11)

                     pagal Reglamento (EB) Nr. 1107/2009 13 straipsnio 4 dalį Komisijos įgyvendinimo reglamentas (ES) Nr. 540/2011 (3) turėtų būti atitinkamai iš dalies pakeistas;

                     (12)

                     šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,

               PRIĖMĖ ŠĮ REGLAMENTĄ:

            1 straipsnis
            Veikliosios medžiagos patvirtinimas
            I priede nurodyta veiklioji medžiaga Bacillus amyloliquefaciens (padermė IT-45) yra patvirtinama.

            2 straipsnis
            Įgyvendinimo reglamento (ES) Nr. 540/2011 pakeitimai
            Įgyvendinimo reglamento (ES) Nr. 540/2011 priedas iš dalies keičiamas pagal šio reglamento II priedą.

            3 straipsnis
            Įsigaliojimas
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2022 m. vasario 4 d.

                  Komisijos vardu

                  Pirmininkė

               Ursula VON DER LEYEN

            (1)  2009 m. spalio 21 d. Europos Parlamento ir Tarybos reglamentas (EB) Nr. 1107/2009 dėl augalų apsaugos produktų pateikimo į rinką ir panaikinantis Tarybos direktyvas 79/117/EEB ir 91/414/EEB (OL L 309, 2009 11 24, p. 1).

            (2)  Conclusion on the Peer review of the pesticide risk assessment of the active substance Bacillus amyloliquefaciens strain IT-45. EFSA Journal 2021;19(5):6594 https://doi.org/10.2903/j.efsa.2021.6594.

            (3)  2011 m. gegužės 25 d. Komisijos įgyvendinimo reglamentas (ES) Nr. 540/2011, kuriuo dėl patvirtintų veikliųjų medžiagų sąrašo įgyvendinamas Europos Parlamento ir Tarybos reglamentas (EB) Nr. 1107/2009 (OL L 153, 2011 6 11, p. 1).

            I PRIEDAS

                        Įprastas pavadinimas, identifikavimo numeriai

                        IUPAC pavadinimas

                        Grynumas (1)

                        Patvirtinimo data

                        Patvirtinimo galiojimo pabaiga

                        Konkrečios nuostatos

                           Bacillus amyloliquefaciens

                        IT-45

                        Netaikomas / nepaskirtas

                           Bacillus amyloliquefaciens IT-45 nominalusis kiekis techniniame produkte ir preparate: mažiausias kiekis: 2 x 1013 KSV/kg, didžiausias kiekis: 6 x 1014 KSV/kg.
                        Nėra atitinkamų priemaišų

                        2022 m. vasario 27 d.

                        2037 m. vasario 27 d.

                        Įgyvendinant vienodus principus, nustatytus Reglamento (EB) Nr. 1107/2009 29 straipsnio 6 dalyje, atsižvelgiama į Bacillus amyloliquefaciens IT-45 peržiūros ataskaitos išvadas.

               (1)  Išsamesnė informacija apie veikliosios medžiagos tapatybę ir specifikaciją pateikta peržiūros ataskaitoje.

            II PRIEDAS
            Įgyvendinimo reglamento (ES) Nr. 540/2011 priedo D dalis papildoma šiuo įrašu:

                           Nr.

                           Įprastas pavadinimas, identifikavimo numeriai

                           IUPAC pavadinimas

                           Grynumas (1)

                           Patvirtinimo data

                           Patvirtinimo galiojimo pabaiga

                           Konkrečios nuostatos

                           „35

                              Bacillus amyloliquefaciens IT-45

                           Netaikomas / nepaskirtas

                              Bacillus amyloliquefaciens IT-45 nominalusis kiekis techniniame produkte ir preparate: mažiausias kiekis: 2 × 1013 KSV/kg, didžiausias kiekis: 6 × 1014 KSV/kg.
                           Nėra atitinkamų priemaišų

                           2022 m. vasario 27 d.

                           2037 m. vasario 27 d.

                           Įgyvendinant vienodus principus, nustatytus Reglamento (EB) Nr. 1107/2009 29 straipsnio 6 dalyje, atsižvelgiama į Bacillus amyloliquefaciens IT-45 peržiūros ataskaitos išvadas.

               (1)  Išsamesnė informacija apie veikliosios medžiagos tapatybę ir specifikaciją pateikta peržiūros ataskaitoje.“


title: Komisijos įgyvendinimo reglamentas (ES) 2022/160 2022 m. vasario 4 d. kuriuo pagal Europos Parlamento ir Tarybos reglamentą (ES) 2017/625 nustatomas vienodas minimalus tam tikros oficialios kontrolės, kuria siekiama patikrinti, ar laikomasi Sąjungos gyvūnų sveikatos reikalavimų, dažnumas ir panaikinami reglamentai (EB) Nr. 1082/2003 ir (EB) Nr. 1505/2006 (Tekstas svarbus EEE)

text:
2022 2 7

                  LT

                  Europos Sąjungos oficialusis leidinys

                  L 26/11

         KOMISIJOS ĮGYVENDINIMO REGLAMENTAS (ES) 2022/160
         2022 m. vasario 4 d.
         kuriuo pagal Europos Parlamento ir Tarybos reglamentą (ES) 2017/625 nustatomas vienodas minimalus tam tikros oficialios kontrolės, kuria siekiama patikrinti, ar laikomasi Sąjungos gyvūnų sveikatos reikalavimų, dažnumas ir panaikinami reglamentai (EB) Nr. 1082/2003 ir (EB) Nr. 1505/2006
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2017 m. kovo 15 d. Europos Parlamento ir Tarybos reglamentą (ES) 2017/625 dėl oficialios kontrolės ir kitos oficialios veiklos, kuri vykdoma siekiant užtikrinti maisto ir pašarų srities teisės aktų bei gyvūnų sveikatos ir gerovės, augalų sveikatos ir augalų apsaugos produktų taisyklių taikymą, kuriuo iš dalies keičiami Europos Parlamento ir Tarybos reglamentai (EB) Nr. 999/2001, (EB) Nr. 396/2005, (EB) Nr. 1069/2009, (EB) Nr. 1107/2009, (ES) Nr. 1151/2012, (ES) Nr. 652/2014, (ES) 2016/429 ir (ES) 2016/2031, Tarybos reglamentai (EB) Nr. 1/2005 ir (EB) Nr. 1099/2009 bei Tarybos direktyvos 98/58/EB, 1999/74/EB, 2007/43/EB, 2008/119/EB ir 2008/120/EB, ir kuriuo panaikinami Europos Parlamento ir Tarybos reglamentai (EB) Nr. 854/2004 ir (EB) Nr. 882/2004, Tarybos direktyvos 89/608/EEB, 89/662/EEB, 90/425/EEB, 91/496/EEB, 96/23/EB, 96/93/EB ir 97/78/EB bei Tarybos sprendimas 92/438/EEB (Oficialios kontrolės reglamentas) (1), ypač į jo 20 straipsnio 3 dalies pirmos pastraipos a punktą,
         kadangi:

                     (1)

                     Reglamente (ES) 2017/625 nustatytos bendrosios taisyklės dėl oficialios kontrolės, kurią kompetentinga institucija atlieka siekdama patikrinti, ar laikomasi taisyklių keliose srityse, įskaitant gyvūnų sveikatą, atsižvelgiant į riziką ir tinkamu dažnumu. Tame reglamente taip pat nustatyti oficialios kontrolės metodai ir būdai, įskaitant, be kita ko, patalpų, gyvūnų ir prekių, kuriuos kontroliuoja veiklos vykdytojai, patikrinimus;

                     (2)

                     Reglamente (ES) 2017/625 nustatyta vienoda praktinė oficialios kontrolės vykdymo tvarka, susijusi su vienodu minimaliu oficialios kontrolės dažnumu, kai tai būtina siekiant reaguoti į konkrečius pavojus ir riziką gyvūnų sveikatai ir patikrinti, ar laikomasi ligų prevencijos ir kontrolės priemonių;

                     (3)

                     prieš pradedant taikyti Europos Parlamento ir Tarybos reglamentą (ES) 2016/429 (2) keliuose gyvūnų sveikatos teisės aktuose nustatytos taisyklės dėl minimalaus oficialios kontrolės, visų pirma patikrinimų, dažnumo. Reglamentu (ES) 2016/429 nuo 2021 m. balandžio 21 d. šie teisės aktai panaikinami;

                     (4)

                     Komisijos deleguotajame reglamente (ES) 2019/2035 (3) nustatyti, be kita ko, peryklų ir ūkių, kuriuose laikomi naminiai paukščiai, kanopinių ir naminių paukščių surinkimo operacijų ūkių, šunų, kačių ir šeškų surinkimo centrų, šunims, katėms ir šeškams skirtų gyvūnų globos vietų, kontrolės postų, izoliuotų kamanių auginimo ūkių, karantino ūkių ir atskirtų sausumos gyvūnų ūkių patvirtinimo reikalavimai;

                     (5)

                     Komisijos deleguotajame reglamente (ES) 2020/686 (4) nustatyti galvijų, kiaulių, avių, ožkų ir arklinių šeimos gyvūnų genetinės medžiagos produktų ūkių, iš kurių tų gyvūnų genetinės medžiagos produktai gali būti vežami į kitą valstybę narę, patvirtinimo reikalavimai;

                     (6)

                     Komisijos deleguotajame reglamente (ES) 2020/691 (5) nustatyti tam tikrų akvakultūros ūkių ir akvakultūros ūkių, kuriuose laikomi didelę riziką gyvūnų sveikatai keliantys vandens gyvūnai, grupių patvirtinimo reikalavimai;

                     (7)

                     svarbu, kad kompetentinga institucija, vykdydama reguliarią oficialią kontrolę, visų pirma atlikdama Reglamento (ES) 2017/625 14 straipsnio b punkte nurodytus patikrinimus, patikrintų, ar gyvūnai ir genetinės medžiagos produktai ir toliau laikomi ir gaunami taikant vienodas ūkių patvirtinimo sąlygas, kuriomis siekiama sumažinti riziką ir pavojus, susijusius su ligomis, išvardytomis Reglamente (ES) 2016/429, ir su naujomis ligomis. Siekiant reaguoti į tuos vienodus pavojus ir riziką žmonių ir gyvūnų sveikatai, kuriuos kelia tos ligos, šiame reglamente turėtų būti nustatytas vienodas minimalus patikrinimų tam tikruose patvirtintuose ūkiuose dažnumas;

                     (8)

                     patvirtintų genetinės medžiagos produktų ūkių atveju nustatant vienodą minimalų patikrinimų dažnumą reikėtų atsižvelgti į nesezoninį galvijų ir kuilių spermos surinkimo pobūdį;

                     (9)

                     nustatant vienodą minimalų patikrinimų tam tikruose patvirtintuose akvakultūros ūkiuose ir patvirtintose akvakultūros ūkių grupėse dažnumą reikėtų atsižvelgti į to ūkio arba ūkių grupės rizikos reitingą pagal Komisijos deleguotąjį reglamentą (ES) 2020/689 (6);

                     (10)

                     kiek tai susiję su tam tikrų gyvūnų identifikavimu ir registravimu, Komisijos reglamentuose (EB) Nr. 1082/2003 (7) ir Komisijos reglamente (EB) Nr. 1505/2006 (8) nustatytas minimalus kontrolės arba patikrinimų, kurie kiekvienais metais turi būti atliekami ūkiuose, kuriuose laikomi galvijai, avys ir ožkos, lygis ir kiekviename iš tų ūkių tikrintinų gyvūnų skaičius;

                     (11)

                     Deleguotajame reglamente (ES) 2019/2035 taip pat nustatyti išsamūs galvijų, avių ir ožkų identifikavimo ir registravimo reikalavimai, siekiant užtikrinti jų atsekamumą;

                     (12)

                     galvijai, avys ar ožkos, kurie nėra identifikuoti ar registruoti pagal Deleguotajame reglamente (ES) 2019/2035 nustatytus reikalavimus, gali turėti įtakos Reglamente (ES) 2016/429 išvardytų ligų plitimui ir naujoms ligoms. Siekiant sumažinti tą vienodą pavojų ir riziką žmonių ir gyvūnų sveikatai, reguliariai tikrinti, kaip veiklos vykdytojai laikosi Deleguotajame reglamente (ES) 2019/2035 nustatytų reikalavimų, ir užtikrinti vienodą Reglamento (ES) 2017/625 įgyvendinimą, reikėtų nustatyti vienodą minimalų patikrinimų, atliekamų vykdant oficialią galvijų, avių ir ožkų identifikavimo ir registravimo kontrolę, dažnumą;

                     (13)

                     Deleguotuoju reglamentu (ES) 2019/2035 reglamentai (EB) Nr. 1082/2003 ir (EB) Nr. 1505/2006 nebuvo aiškiai panaikinti. Siekiant užtikrinti teisinį tikrumą, šiuo reglamentu tie reglamentai turėtų būti panaikinti;

                     (14)

                     pagal Susitarimo dėl Jungtinės Didžiosios Britanijos ir Šiaurės Airijos Karalystės išstojimo iš Europos Sąjungos ir Europos atominės energijos bendrijos Protokolo dėl Airijos ir Šiaurės Airijos 5 straipsnio 4 dalį kartu su to protokolo 2 priedu šiame reglamente nustatytos taisyklės turėtų būti taikomos Jungtinei Karalystei, kiek tai susiję su Šiaurės Airija;

                     (15)

                     šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,

               PRIĖMĖ ŠĮ REGLAMENTĄ:

            1 straipsnis
            Dalykas ir taikymo sritis
            Šiuo reglamentu nustatomas vienodas minimalus oficialios kontrolės, visų pirma gyvūnų ir genetinės medžiagos produktų patikrinimų, dažnumas ir sąlygos, kuriomis jie laikomi arba gaunami šiuose ūkiuose:

                        a)

                        patvirtintuose ūkiuose, skirtuose laikomiems sausumos gyvūnams ir periniams kiaušiniams, nurodytiems Deleguotojo reglamento (ES) 2019/2035 1 straipsnio 1 dalies a punkte;

                        b)

                        patvirtintuose genetinės medžiagos produktų ūkiuose, nurodytuose Deleguotojo reglamento (ES) 2020/686 3 straipsnyje;

                        c)

                        tam tikruose akvakultūros ūkiuose, patvirtintuose pagal Reglamento (ES) 2016/429 176 straipsnio 1 dalį, ir akvakultūros ūkių grupėse, patvirtintose pagal to reglamento 177 straipsnį;

                        d)

                        registruotuose Deleguotojo reglamento (ES) 2019/2035 1 straipsnio 1 dalies a punkte nurodytuose laikomų sausumos gyvūnų ūkiuose, kuriuose laikomi galvijai, avys ar ožkos.

            2 straipsnis
            Terminų apibrėžtys
            Šiame reglamente vartojamų terminų apibrėžtys nustatytos Reglamente (ES) 2016/429, Deleguotajame reglamente (ES) 2019/2035, Deleguotajame reglamente (ES) 2020/686, Komisijos deleguotajame reglamente (ES) 2020/688 (9) ir Komisijos deleguotajame reglamente (ES) 2020/990 (10):

                        a)

                        ūkis – kaip apibrėžta Reglamento (ES) 2016/429 4 straipsnio 27 punkte;

                        b)

                        perykla – kaip apibrėžta Reglamento (ES) 2016/429 4 straipsnio 47 punkte;

                        c)

                        surinkimo operacija – kaip apibrėžta Reglamento (ES) 2016/429 4 straipsnio 49 punkte;

                        d)

                        šunų, kačių ir šeškų surinkimo centras – kaip apibrėžta Deleguotojo reglamento (ES) 2019/2035 2 straipsnio 7 punkte;

                        e)

                        gyvūnų globos vieta – kaip apibrėžta Deleguotojo reglamento (ES) 2019/2035 2 straipsnio 8 punkte;

                        f)

                        kontrolės postas – kaip apibrėžta Deleguotojo reglamento (ES) 2019/2035 2 straipsnio 9 punkte;

                        g)

                        izoliuotasis auginimo ūkis – kaip apibrėžta Deleguotojo reglamento (ES) 2019/2035 2 straipsnio 10 punkte;

                        h)

                        patvirtintas karantino ūkis – kaip apibrėžta Deleguotojo reglamento (ES) 2020/688 3 straipsnio 9 punkte;

                        i)

                        atskirtas ūkis – kaip apibrėžta Reglamento (ES) 2016/429 4 straipsnio 48 punkte;

                        j)

                        patvirtintas genetinės medžiagos produktų ūkis – kaip apibrėžta Deleguotojo reglamento (ES) 2020/686 2 straipsnio 2 punkte;

                        k)

                        patvirtintas akvakultūros ūkis – kaip apibrėžta Deleguotojo reglamento (ES) 2020/990 2 straipsnio 10 punkte;

                        l)

                        patvirtinta akvakultūros ūkių grupė – kaip apibrėžta Deleguotojo reglamento (ES) 2020/990 2 straipsnio 11 punkte.

            3 straipsnis
            Vienodas minimalus patikrinimų dažnumas tam tikruose patvirtintuose ūkiuose
            Valstybių narių kompetentingos institucijos (11) bent kartą per kalendorinius metus atlieka oficialią kontrolę, visų pirma gyvūnų ir perinių kiaušinių patikrinimus, ir sąlygų, kuriomis tie gyvūnai ir periniai kiaušiniai laikomi arba gaunami, oficialią kontrolę toliau nurodytų tipų ūkiuose, gavusiuose kompetentingos institucijos patvirtinimą jų teritorijoje:

                        a)

                        peryklose ir naminius paukščius laikančiuose ūkiuose;

                        b)

                        kanopinių gyvūnų ir naminių paukščių surinkimo operacijų ūkiuose;

                        c)

                        šunų, kačių ir šeškų surinkimo centruose;

                        d)

                        šunims, katėms ir šeškams skirtose gyvūnų globos vietose;

                        e)

                        kontrolės postuose;

                        f)

                        izoliuotuose kamanių auginimo ūkiuose;

                        g)

                        patvirtintuose karantino ūkiuose;

                        h)

                        atskirtuose ūkiuose.

            4 straipsnis
            Vienodas minimalus patikrinimų dažnumas tam tikruose patvirtintuose genetinės medžiagos produktų ūkiuose
            Valstybių narių kompetentingos institucijos vykdo genetinės medžiagos produktų, išskyrus perinius kiaušinius, ir sąlygų, kuriomis tie genetinės medžiagos produktai gaminami kiekvienais kalendoriniais metais, oficialią kontrolę, visų pirma patikrinimus toliau nurodytų tipų ūkiuose, gavusiuose kompetentingos institucijos patvirtinimą jos teritorijoje:

                        a)

                        bent du kartus per kalendorinius metus – galvijų ir kuilių spermos surinkimo centruose;

                        b)

                        bent kartą per kalendorinius metus:

                                    i)

                                    avinų, ožių ir arklinių šeimos gyvūnų spermos surinkimo centruose;

                                    ii)

                                    embrionų surinkimo ir (arba) gamybos grupėse;

                                    iii)

                                    genetinės medžiagos produktų paruošimo ūkiuose;

                                    iv)

                                    genetinės medžiagos produktų saugojimo centruose.

            5 straipsnis
            Vienodas minimalus patikrinimų tam tikruose patvirtintuose akvakultūros ūkiuose ir tam tikrose patvirtintose akvakultūros ūkių grupėse dažnumas
            Valstybės narės kompetentinga institucija vykdo oficialią kontrolę, visų pirma akvakultūros gyvūnų patikrinimus, ir sąlygų, kuriomis tie gyvūnai laikomi tam tikruose jos teritorijoje esančiuose patvirtintuose akvakultūros ūkiuose ir patvirtintose akvakultūros ūkių grupėse, oficialią kontrolę. Vykdant tą oficialią kontrolę atsižvelgiama į patvirtinto akvakultūros ūkio arba patvirtintos akvakultūros ūkių grupės rizikos reitingą, kurį kompetentinga institucija nustatė pagal Deleguotojo reglamento (ES) 2020/689 VI priedo 1 dalies 1 skyriaus 1.2 punktą, arba į to reglamento 73 straipsnio 3 dalies b punkte nurodytą ūkių, esančių priklausomose laikymo vietose, rizikos reitingą:

                        a)

                        didelės rizikos ūkiai tikrinami bent kartą per kalendorinius metus;

                        b)

                        vidutinės rizikos ūkiai tikrinami bent kartą per dvejus kalendorinius metus;

                        c)

                        mažos rizikos ūkiai tikrinami bent kartą per trejus kalendorinius metus.

            6 straipsnis
            Vienodas minimalus patikrinimų dažnumas ūkiuose, kuriuose laikomi galvijai, avys ir ožkos
            Valstybės narės kompetentinga institucija kasmet bent 3 % jos teritorijoje esančių ūkių, kuriuose laikomi galvijai, avys ir ožkos, atlieka oficialią galvijų, avių ir ožkų identifikavimo ir registravimo kontrolę ir visų pirma patikrinimus.

            7 straipsnis
            Panaikinimas

               1.   Reglamentai (EB) Nr. 1082/2003 ir (EB) Nr. 1505/2006 panaikinami.

               2.   Nuorodos į panaikintus reglamentus laikomos nuorodomis į šį reglamentą ir skaitomos pagal priede pateiktą atitikties lentelę.

            8 straipsnis
            Įsigaliojimas
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2022 m. vasario 4 d.

                  Komisijos vardu

                  Pirmininkė

               Ursula VON DER LEYEN

            (1)  OL L 95, 2017 4 7, p. 1.

            (2)  2016 m. kovo 9 d. Europos Parlamento ir Tarybos reglamentas (ES) 2016/429 dėl užkrečiamųjų gyvūnų ligų, kuriuo iš dalies keičiami ir panaikinami tam tikri gyvūnų sveikatos srities aktai („Gyvūnų sveikatos teisės aktas“) (OL L 84, 2016 3 31, p. 1).

            (3)  2019 m. birželio 28 d. Komisijos deleguotasis reglamentas (ES) 2019/2035, kuriuo dėl sausumos gyvūnus laikantiems ūkiams ir perykloms taikomų taisyklių, taip pat ir tam tikrų laikomų sausumos gyvūnų ir perinių kiaušinių atsekamumo papildomas Europos Parlamento ir Tarybos reglamentas (ES) 2016/429 (OL L 314, 2019 12 5, p. 115).

            (4)  2019 m. gruodžio 17 d. Komisijos deleguotasis reglamentas (ES) 2020/686, kuriuo dėl genetinės medžiagos produktų ūkių patvirtinimo, atsekamumo ir gyvūnų sveikatos reikalavimų, taikomų Sąjungoje vežamiems tam tikrų laikomų sausumos gyvūnų genetinės medžiagos produktams, papildomas Europos Parlamento ir Tarybos reglamentas (ES) 2016/429 (OL L 174, 2020 6 3, p. 1).

            (5)  2020 m. sausio 30 d. Komisijos deleguotasis reglamentas (ES) 2020/691, kuriuo papildomos Europos Parlamento ir Tarybos reglamento (ES) 2016/429 su akvakultūros ūkiais ir vandens gyvūnų vežėjais susijusios taisyklės (OL L 174, 2020 6 3, p. 345).

            (6)  2019 m. gruodžio 17 d. Komisijos deleguotasis reglamentas (ES) 2020/689, kuriuo papildomos Europos Parlamento ir Tarybos reglamento (ES) 2016/429 tam tikrų į sąrašą įtrauktų ir naujų ligų priežiūros, likvidavimo programų ir liga neužkrėstos teritorijos statuso taisyklės (OL L 174, 2020 6 3, p. 211).

            (7)  2003 m. birželio 23 d. Komisijos reglamentas (EB) Nr. 1082/2003, nustatantis išsamias Europos Parlamento ir Tarybos reglamento (EB) Nr. 1760/2000 įgyvendinimo taisykles dėl minimalaus patikrinimų, kurie turi būti atliekami pagal galvijų identifikavimo bei registravimo sistemą, lygio (OL L 156, 2003 6 25, p. 9).

            (8)  2006 m. spalio 11 d. Komisijos reglamentas (EB) Nr. 1505/2006, įgyvendinantis Tarybos reglamentą (EB) Nr. 21/2004 dėl mažiausio patikrinimų, kuriuos reikia atlikti avių ir ožkų identifikavimo bei registravimo atžvilgiu, skaičiaus (OL L 280, 2006 10 12, p. 3).

            (9)  2019 m. gruodžio 17 d. Komisijos deleguotasis reglamentas (ES) 2020/688, kuriuo Europos Parlamento ir Tarybos reglamentas (ES) 2016/429 papildomas gyvūnų sveikatos reikalavimais, taikomais Sąjungoje perkeliamiems sausumos gyvūnams ir vežamiems periniams kiaušiniams (OL L 174, 2020 6 3, p. 140).

            (10)  2020 m. balandžio 28 d. Komisijos deleguotasis reglamentas (ES) 2020/990, kuriuo Europos Parlamento ir Tarybos reglamentas (ES) 2016/429 papildomas gyvūnų sveikatos ir sertifikavimo reikalavimais, taikomais Sąjungoje perkeliamiems vandens gyvūnams ir Sąjungoje vežamiems gyvūniniams produktams iš vandens gyvūnų (OL L 221, 2020 7 10, p. 42).

            (11)  Pagal Susitarimą dėl Jungtinės Didžiosios Britanijos ir Šiaurės Airijos Karalystės išstojimo iš Europos Sąjungos ir Europos atominės energijos bendrijos, visų pirma pagal Protokolo dėl Airijos ir Šiaurės Airijos 5 straipsnio 4 dalį kartu su to Protokolo 2 priedu, taikant šio reglamento nuostatas nuorodos į valstybes nares apima ir Jungtinę Karalystę, kiek tai susiję su Šiaurės Airija.

            PRIEDAS
            7 straipsnio 2 dalyje nurodytos atitikties lentelės
            1.   Reglamentas (EB) Nr. 1082/2003

                        Reglamentas (EB) Nr. 1082/2003

                        Šis reglamentas

                        1 straipsnis

                        –

                        2 straipsnio 1 dalis

                        6 straipsnis

                        2 straipsnio 2 dalis

                        –

                        2 straipsnio 3 dalis

                        –

                        2 straipsnio 4 dalis

                        –

                        2 straipsnio 5 dalis

                        –

                        2 straipsnio 6 dalis

                        –

                        3 straipsnis

                        –

                        4 straipsnis

                        –

                        5 straipsnis

                        –

                        I priedas

                        –

                  2.   Reglamentas (EB) Nr. 1505/2006

                        Reglamentas (EB) Nr. 1505/2006

                        Šis reglamentas

                        1 straipsnis

                        –

                        2 straipsnis

                        –

                        3 straipsnis

                        –

                        4 straipsnis

                        –

                        5 straipsnio 1 dalies pirma pastraipa

                        6 straipsnis

                        5 straipsnio 1 dalies antra pastraipa

                        –

                        5 straipsnio 2 dalies pirma pastraipa

                        –

                        5 straipsnio 2 dalies antra pastraipa

                        –

                        6 straipsnis

                        –

                        7 straipsnis

                        –

                        Priedas

                        –


title: Komisijos įgyvendinimo reglamentas (ES) 2022/158 2022 m. vasario 4 d. kuriuo iš dalies keičiamas Įgyvendinimo reglamentas (ES) 2020/1641 dėl žmonėms vartoti skirtų gyvų, atšaldytų, užšaldytų arba perdirbtų dvigeldžių moliuskų, dygiaodžių, gaubtagyvių ir jūrinių pilvakojų importo iš Jungtinių Amerikos Valstijų (Tekstas svarbus EEE)

text:
2022 2 7

                  LT

                  Europos Sąjungos oficialusis leidinys

                  L 26/1

         KOMISIJOS ĮGYVENDINIMO REGLAMENTAS (ES) 2022/158
         2022 m. vasario 4 d.
         kuriuo iš dalies keičiamas Įgyvendinimo reglamentas (ES) 2020/1641 dėl žmonėms vartoti skirtų gyvų, atšaldytų, užšaldytų arba perdirbtų dvigeldžių moliuskų, dygiaodžių, gaubtagyvių ir jūrinių pilvakojų importo iš Jungtinių Amerikos Valstijų
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2017 m. kovo 15 d. Europos Parlamento ir Tarybos reglamentą (ES) 2017/625 dėl oficialios kontrolės ir kitos oficialios veiklos, kuri vykdoma siekiant užtikrinti maisto ir pašarų srities teisės aktų bei gyvūnų sveikatos ir gerovės, augalų sveikatos ir augalų apsaugos produktų taisyklių taikymą, kuriuo iš dalies keičiami Europos Parlamento ir Tarybos reglamentai (EB) Nr. 999/2001, (EB) Nr. 396/2005, (EB) Nr. 1069/2009, (EB) Nr. 1107/2009, (ES) Nr. 1151/2012, (ES) Nr. 652/2014, (ES) 2016/429 ir (ES) 2016/2031, Tarybos reglamentai (EB) Nr. 1/2005 ir (EB) Nr. 1099/2009 bei Tarybos direktyvos 98/58/EB, 1999/74/EB, 2007/43/EB, 2008/119/EB ir 2008/120/EB, ir kuriuo panaikinami Europos Parlamento ir Tarybos reglamentai (EB) Nr. 854/2004 ir (EB) Nr. 882/2004, Tarybos direktyvos 89/608/EEB, 89/662/EEB, 90/425/EEB, 91/496/EEB, 96/23/EB, 96/93/EB ir 97/78/EB bei Tarybos sprendimas 92/438/EEB (Oficialios kontrolės reglamentas) (1), ypač į jo 129 straipsnio 1 dalį,
         atsižvelgdama į 2016 m. kovo 9 d. Europos Parlamento ir Tarybos reglamentą (ES) 2016/429 dėl užkrečiamųjų gyvūnų ligų, kuriuo iš dalies keičiami ir panaikinami tam tikri gyvūnų sveikatos srities aktai („Gyvūnų sveikatos teisės aktas“) (2), ypač į jo 238 straipsnio 3 dalį,
         kadangi:

                     (1)

                     Reglamentu (ES) 2017/625 nustatytos bendrosios taisyklės, pagal kurias atliekama oficiali kontrolė, siekiant nustatyti, ar laikomasi taisyklių, kuriomis siekiama užkirsti kelią žmonėms ir gyvūnams tiesiogiai ar per aplinką kylančiam pavojui, pašalinti šį pavojų arba jį sumažinti iki priimtino lygio;

                     (2)

                     visų pirma Reglamente (ES) 2017/625 nustatytos gyvūnų ir prekių, įskaitant žmonėms vartoti skirtą maistą, įvežimo į Sąjungą iš trečiųjų šalių ar jų regionų bendrosios sąlygos. Reglamento (ES) 2017/625 129 straipsniu Komisijai suteikiami įgaliojimai pripažinti, kad trečiųjų šalių ar jų regionų taikomos priemonės yra lygiavertės reikalavimams, nustatytiems tam tikrose to reglamento 1 straipsnio 2 dalyje nurodytose taisyklėse, jei trečiosios šalys tai objektyviai įrodo. Juo Komisijai taip pat suteikiami įgaliojimai nustatyti sąlygas, reglamentuojančias tokių gyvūnų ir prekių įvežimą į Sąjungą iš tokių trečiųjų šalių ar jų regionų, visų pirma atsižvelgiant į oficialių sertifikatų ar patvirtinimų, kurie turi būti pridedami prie tų prekių, pobūdį ir turinį;

                     (3)

                     pagal Komisijos įgyvendinimo reglamentą (ES) 2020/1641 (3) Jungtinių Amerikos Valstijų Masačusetso ir Vašingtono valstijose taikomos visuomenės sveikatos apsaugos priemonės, susijusios su žmonėms vartoti skirtų gyvų, atšaldytų, užšaldytų arba perdirbtų dvigeldžių moliuskų, dygiaodžių, gaubtagyvių ir jūrinių pilvakojų gamyba ir tiekimu rinkai, yra lygiavertės reikalavimams, nustatytiems Reglamento (ES) 2017/625 1 straipsnio 2 dalies a punkte nurodytose maisto saugos taisyklėse;

                     (4)

                     Įgyvendinimo reglamentu (ES) 2020/1641 nustatytas žmonėms vartoti skirtų gyvų, atšaldytų, užšaldytų arba perdirbtų dvigeldžių moliuskų, dygiaodžių, gaubtagyvių ir jūrinių pilvakojų importo iš Jungtinių Amerikos Valstijų oficialaus sertifikato pavyzdys. Oficialaus sertifikato pavyzdyje reikalaujama, kad valstybinis inspektorius patvirtintų, jog tų prekių gamybai ir pateikimui rinkai taikomos priemonės yra lygiavertės reikalavimams, nustatytiems Reglamento (ES) 2017/625 1 straipsnio 2 dalies a punkte nurodytose maisto saugos taisyklėse;

                     (5)

                     laikantis priemonių, dėl kurių susitarta su Jungtinių Amerikos Valstijų Maisto ir vaistų administracijos departamentu, atsakingu už žmonėms vartoti skirtų gyvų, atšaldytų, užšaldytų arba perdirbtų dvigeldžių moliuskų, dygiaodžių, gaubtagyvių ir jūrinių pilvakojų eksportą į Sąjungą, Įgyvendinimo reglamente (ES) 2020/1641 nustatytas oficialaus sertifikato pavyzdys turėtų būti pritaikytas prie tų prekių eksportui į Sąjungą tinkamos formos. Visų pirma oficialaus sertifikato pavyzdyje turėtų būti nurodyta siuntų išvežimo data. Be to, turėtų būti pateikta informacija apie tai, ar prekės yra patvirtintos žmonėms vartoti, ar galutiniam vartotojui;

                     (6)

                     į Komisijos įgyvendinimo reglamentą (ES) 2018/1882 (4) įtrauktų rūšių gyvi dvigeldžiai moliuskai, skirti žmonėms vartoti, ir iš tų moliuskų pagaminti gyvūniniai produktai, skirti toliau perdirbti Sąjungoje prieš vartojant žmonėms, turėtų atitikti Įgyvendinimo reglamente (ES) 2020/1641 nustatytame oficialaus sertifikato pavyzdyje nurodytus tinkamumo žmonių maistui reikalavimus ir turėtų būti įvežami į Sąjungą tik tuo atveju, jei prie jų pridedamas oficialus sertifikatas, kuriame pateikiami atitinkami gyvūnų sveikumo patvirtinimai. Todėl, siekiant laikytis gyvūnų sveikatos reikalavimų, kuriais suteikiamos garantijos, lygiavertės nustatytosioms Sąjungos teisės aktuose, į oficialaus sertifikato pavyzdį turėtų būti įtraukti bendrieji gyvūnų sveikatos reikalavimai, taikomi įvežant į Sąjungą, kaip nustatyta Komisijos deleguotojo reglamento (ES) 2020/692 (5) 6 straipsnio 1 dalies a ir b punktuose, 6 straipsnio 2 dalyje, 7 straipsnio 1 dalyje ir 8 straipsnyje, ir konkretūs gyvūnų sveikatos reikalavimai, taikomi įvežant į Sąjungą tas prekes, kaip nustatyta Deleguotojo reglamento (ES) 2020/692 167 straipsnio a punkte, c punkto ii ir iii papunkčiuose ir d punkte bei 169 straipsnio 1 ir 2 dalyse;

                     (7)

                     todėl Įgyvendinimo reglamentas (ES) 2020/1641 turėtų būti atitinkamai iš dalies pakeistas;

                     (8)

                     šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,

               PRIĖMĖ ŠĮ REGLAMENTĄ:

            1 straipsnis
            Įgyvendinimo reglamento (ES) 2020/1641 priedas pakeičiamas šio reglamento priedo tekstu.

            2 straipsnis
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2022 m. vasario 4 d.

                  Komisijos vardu

                  Pirmininkė

               Ursula VON DER LEYEN

            (1)  OL L 95, 2017 4 7, p. 1.

            (2)  OL L 84, 2016 3 31, p. 1.

            (3)  2020 m. lapkričio 5 d. Komisijos įgyvendinimo reglamentas (ES) 2020/1641 dėl žmonėms vartoti skirtų gyvų, atšaldytų, užšaldytų arba perdirbtų dvigeldžių moliuskų, dygiaodžių, gaubtagyvių ir jūrinių pilvakojų importo iš Jungtinių Amerikos Valstijų (OL L 370, 2020 11 6, p. 4).

            (4)  2018 m. gruodžio 3 d. Komisijos įgyvendinimo reglamentas (ES) 2018/1882 dėl tam tikrų ligų prevencijos ir kontrolės taisyklių taikymo į sąrašą įtrauktų ligų kategorijoms, kuriuo nustatomas rūšių ir rūšių grupių, keliančių didelę tų į sąrašą įtrauktų ligų plitimo riziką, sąrašas (OL L 308, 2018 12 4, p. 21).

            (5)  2020 m. sausio 30 d. Komisijos deleguotasis reglamentas (ES) 2020/692, kuriuo papildomos Europos Parlamento ir Tarybos reglamento (ES) 2016/429 taisyklės dėl tam tikrų gyvūnų, genetinės medžiagos produktų ir gyvūninių produktų siuntų įvežimo į Sąjungą ir jų gabenimo bei tvarkymo įvežus (OL L 174, 2020 6 3, p. 379).

            PRIEDAS
            ŽMONĖMS VARTOTI SKIRTŲ GYVŲ, ATŠALDYTŲ, UŽŠALDYTŲ ARBA PERDIRBTŲ DVIGELDŽIŲ MOLIUSKŲ, DYGIAODŽIŲ, GAUBTAGYVIŲ IR JŪRINIŲ PILVAKOJŲ IMPORTO Į SĄJUNGĄ IŠ JUNGTINIŲ AMERIKOS VALSTIJŲ OFICIALAUS SERTIFIKATO PAVYZDYS

                           Jungtinės Amerikos Valstijos (JAV)

                           ES veterinarijos sertifikatas

                        II dalis. Sertifikavimas

                                    II.

                                    Informacija apie sveikatą

                                    II.a.

                                    Sertifikato numeris

                        II.b.

                                    II.1.

                                    Žmonėms vartoti skirtų gyvų, atšaldytų, užšaldytų arba perdirbtų dvigeldžių moliuskų, dygiaodžių, gaubtagyvių ir jūrinių pilvakojų tinkamumo žmonių maistui patvirtinimas
                                    Aš, toliau pasirašęs, patvirtinu, kad:

                                                —

                                                šiame dokumente aprašyti produktai atitinka atitinkamus JAV kiautuotųjų moliuskų kontrolės programos standartus ir reikalavimus ir buvo pagal juos pagaminti,

                                                —

                                                šiame dokumente aprašyti produktai ženklinami kaip neskirti išleisti į ES vandenis arba turėti su jais sąlytį,

                                                —

                                                visos šiuose produktuose naudojamos iš užsienio gautos kiautuotųjų moliuskų žaliavos yra iš trečiųjų šalių / įmonių / auginimo plotų, patvirtintų eksportuoti gyvus dvigeldžius moliuskus į ES.

                                    (1) (2)[II.2.

                                    Gyvūnų sveikumo patvirtinimas dėl į sąrašą įtrauktų rūšių gyvų dvigeldžių moliuskų
                                    (3)
                                    , skirtų žmonėms vartoti
                                    Aš, toliau pasirašęs valstybinis veterinarijos gydytojas, patvirtinu, kad I dalies I.18 langelyje nurodyti vandens gyvūnai atitinka:

                                                II.2.1.

                                                Komisijos deleguotojo reglamento (ES) 2020/692 (1) 6 straipsnio 1 dalies a(4) ir b punktuose, 6 straipsnio 2 dalyje, 7 straipsnio 1 dalyje ir 8 straipsnyje nustatytus bendruosius gyvūnų sveikatos reikalavimus, taikomus įvežant į Sąjungą;

                                                II.2.2.

                                                Komisijos deleguotojo reglamento (ES) 2020/692 167 straipsnio a punkte, c punkto ii ir iii papunkčiuose ir d punkte bei 169 straipsnio 1 ir 2 dalyse nustatytus bendruosius gyvūnų sveikatos reikalavimus, taikomus įvežant į Sąjungą prekes, kurioms taikomas šis sertifikatas.]

                           Pastabos

                        Pagal Susitarimą dėl Jungtinės Didžiosios Britanijos ir Šiaurės Airijos Karalystės išstojimo iš Europos Sąjungos ir Europos atominės energijos bendrijos, visų pirma pagal Protokolo dėl Airijos ir Šiaurės Airijos 5 straipsnio 4 dalį kartu su to Protokolo 2 priedu, šiame sertifikate nuorodos į Europos Sąjungą apima Jungtinę Karalystę, kiek tai susiję su Šiaurės Airija.

                        I dalis.

                                    —

                                    I.8 langelis. Kilmės regionas: JAV valstija, kurioje gyvūnai buvo surinkti, ir patvirtinto gavybos ploto kodas.

                              II dalis.

                                    (1)

                                    Šio sertifikato II.2 dalis taikoma tik šioms žmonėms vartoti skirtų gyvų dvigeldžių moliuskų prekėms:

                                                (a)

                                                be vandens vežamiems į sąrašą įtrauktų rūšių moliuskams, kurie yra supakuoti ir paženklinti kaip skirti vartoti žmonėms pagal Europos Parlamento ir Tarybos reglamente (EB) Nr. 853/2004 (2) tiems gyvūnams nustatytus konkrečius reikalavimus ir kurie, grąžinus juos į vandens aplinką, nebegalėtų išgyventi kaip gyvi gyvūnai;

                                                (b)

                                                be vandens vežamiems į sąrašą įtrauktų rūšių moliuskams, kurie yra skirti žmonėms vartoti toliau jų neperdirbant, jeigu jie yra supakuoti į mažmeninei prekybai skirtas pakuotes pagal Reglamente (EB) Nr. 853/2004 nustatytus tokio pakavimo reikalavimus;

                                                (c)

                                                be vandens vežamiems į sąrašą įtrauktų rūšių gyviems moliuskams, kurie yra supakuoti ir paženklinti kaip skirti vartoti žmonėms pagal Reglamente (EB) Nr. 853/2004 tiems gyvūnams nustatytus konkrečius reikalavimus ir kurie yra skirti toliau perdirbti jų laikinai nesaugant perdirbimo vietoje.

                                    (2)

                                    II.2 dalis netaikoma ir turėtų būti išbraukta, jei siuntą sudaro iš žvejybos laivų iškrauti laukiniai vandens gyvūnai.

                                    (3)

                                    Komisijos įgyvendinimo reglamento (ES) 2018/1882 (3) priedo lentelės 3 ir 4 skiltyse išvardytos rūšys. Į tos lentelės 4 skiltį įtrauktos rūšys laikomos užkrato pernešėjais tik tuo atveju, jei jos atitinka Deleguotojo reglamento (ES) 2020/692 171 straipsnio 1 dalyje nustatytas sąlygas.

                                    (4)

                                    Jei liga yra svarbi ir apie ją reikia pranešti.

                                    (5)

                                    Turi pasirašyti:

                                                —

                                                valstybinis veterinarijos gydytojas, kai užpildoma II.2 dalis „Gyvūnų sveikumo patvirtinimas“;

                                                —

                                                sertifikuojantysis pareigūnas arba valstybinis veterinarijos gydytojas, kai II.2 dalis „Gyvūnų sveikumo patvirtinimas“ išbraukiama.

                        [Valstybinis veterinarijos gydytojas](5) / [Sertifikuojantysis pareigūnas](5)

                        Vardas, pavardė (didžiosiomis raidėmis)____________________
                        Kvalifikacija ir pareigos__________________________________
                        Data_________________________________________________
                        Parašas______________________________________________
                        Antspaudas

               (1)  2020 m. sausio 30 d. Komisijos deleguotasis reglamentas (ES) 2020/692, kuriuo papildomos Europos Parlamento ir Tarybos reglamento (ES) 2016/429 taisyklės dėl tam tikrų gyvūnų, genetinės medžiagos produktų ir gyvūninių produktų siuntų įvežimo į Sąjungą ir jų gabenimo bei tvarkymo įvežus (OL L 174, 2020 6 3, p. 379).

               (2)  2004 m. balandžio 29 d. Europos Parlamento ir Tarybos reglamentas (EB) Nr. 853/2004, nustatantis konkrečius gyvūninės kilmės maisto produktų higienos reikalavimus (OL L 139, 2004 4 30, p. 55).

               (3)  2018 m. gruodžio 3 d. Komisijos įgyvendinimo reglamentas (ES) 2018/1882 dėl tam tikrų ligų prevencijos ir kontrolės taisyklių taikymo į sąrašą įtrauktų ligų kategorijoms, kuriuo nustatomas rūšių ir rūšių grupių, keliančių didelę tų į sąrašą įtrauktų ligų plitimo riziką, sąrašas (OL L 308, 2018 12 4, p. 21).